***Općina Dragalić***

PLAN GOSPODARENJA OTPADOM

ZA RAZDOBLJE

2017.-2022. GODINE



Dragalić, ožujak 2017. godine

Naručitelj: Općina Dragalić**,** Trg Svetog Ivana Krstitelja 2., Dragalić

Email: [opcinadragalic@sb.t-com.hr](mailto:opcina-nova-kapela@sb.t-com.hr), Telefon: 035 / 376 236   Fax: 035 / 376 237

**PREDMET: PLAN GOSPODARENJA OTPADOM OPĆINE DRAGALIĆ ZA RAZDOBLJE OD 2017. DO 2022. GODINE**

Oznaka dokumenta: RN/2017- 03/PGO

Izrađivač: EKO SAVJETNIK d.o.o., Slavonski Brod

Voditelj izrade: Viktorija Teskera Sučić, dipl.ing.stroj.

Suradnici: Miroslav Maričić, spec.ing.zaštite okoliša

Marina Čuljak, bacc.ing.sig.

Ivana Stojšić, mag.ing.mech.

Dario Nikšić, mag.ing.mech.

Datum izrade: ožujak, 2017. godine

SADRŽAJ

[1 UVOD 1](#_Toc475347804)

[1.1 Ciljevi 2](#_Toc475347805)

[1.2 Obveze jedinice lokalne samouprave 3](#_Toc475347806)

[2 ANALIZA, TE OCJENA STANJA I POTREBA U GOSPODARENJU OTPADOM NA PODRUČJU OPĆINE NOVA KAPELA, UKLJUČUJUĆI OSTVARIVANJE CILJEVA 5](#_Toc475347807)

[2.1 Stanovništvo 6](#_Toc475347808)

[2.2 Poduzetništvo i obrtništvo 7](#_Toc475347809)

[1. proizvodni pogon PE folije i PE ambalaže tvrtke Metaloplast d.o.o., 7](#_Toc475347810)

[2. proizvodnja obuće tvrtke Seklo d.o.o., 7](#_Toc475347811)

[3. proizvodnja poljoprivrednih i prehrambenih proizvoda. 7](#_Toc475347812)

[U području prerade drva radi nekoliko pilana te nekoliko tvrtki koje finaliziraju proizvode od drveta (stolarija, namještaj, i dr.). 7](#_Toc475347813)

[2.3 Gospodarenje otpadom 7](#_Toc475347814)

[2.4 Sakupljanje komunalnog otpada 8](#_Toc475347815)

[2.5 Biorazgradivi otpad 9](#_Toc475347816)

[2.6 Glomazni otpad 10](#_Toc475347817)

[2.7 Otpadni tekstil i obuća 10](#_Toc475347818)

[2.8 Problematični otpad iz domaćinstava 11](#_Toc475347819)

[2.9 Građevni otpad i otpad koji sadrži azbest 11](#_Toc475347820)

[2.10 EE otpad 11](#_Toc475347821)

[2.11 Ambalaža i otpadna ambalaža 12](#_Toc475347822)

[2.12 Otpadna vozila 12](#_Toc475347823)

[2.13 Otpadne gume 12](#_Toc475347824)

[2.14. Reciklažna dvorišta 13](#_Toc475347825)

[2.15. Zeleni otoci 13](#_Toc475347826)

[2.16 Ocjena stanja 14](#_Toc475347827)

[3 PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA, TE OSTVARIVANJU CILJEVA 15](#_Toc475347828)

[3.1 Podaci o količinama odvojeno sakupljenog otpada 15](#_Toc475347829)

[4 PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM, TE STATUSU SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM 16](#_Toc475347830)

[4.1 Odlagalište otpada 16](#_Toc475347831)

[4.2 Reciklažna dvorišta 19](#_Toc475347832)

[4.3 Zeleni otoci 19](#_Toc475347833)

[4.4 Ostali objekti 20](#_Toc475347834)

[4.5 Komunalna oprema, uređaji i vozila 20](#_Toc475347835)

[5 PODACI O LOKACIJAMA ODBAČENOG OTPADA I NJIHOVOM UKLANJANJU 21](#_Toc475347836)

[5.1 Popis otpadom onečišćenog okoliša i neuređenih odlagališta 21](#_Toc475347837)

[6 MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO - INFORMATIVNE AKTIVNOSTI I AKCIJE PRIKUPLJANJA OTPADA 23](#_Toc475347838)

[6.1 Opće mjere za gospodarenje otpadom 24](#_Toc475347839)

[6.2 Mjere za gospodarenje opasnim otpadom 25](#_Toc475347840)

[6.3 Mjere za sanaciju Planom utvrđenih lokacija onečišćenih otpadom 25](#_Toc475347841)

[6.4 Mjere za gospodarenje otpadom koji predstavlja posebne probleme u gospodarenju 25](#_Toc475347842)

[6.5 Mjere za gospodarenje ostalim posebnim kategorijama otpada 26](#_Toc475347843)

[6.6 Akcije sakupljanja otpada 26](#_Toc475347844)

[6.7 Izobrazno-informativne aktivnosti 27](#_Toc475347845)

[7 OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA 28](#_Toc475347846)

[8 MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA 30](#_Toc475347847)

[9 MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE, TE KRUPNOG (GLOMAZNOG) KOMUNALNOG OTPADA 31](#_Toc475347848)

[10 POPIS PROJEKATA VAŽNIH ZA PROVEDBU ODREDBI PLANA 32](#_Toc475347849)

[10.1 Reciklažna dvorišta 32](#_Toc475347850)

[10.2 Zeleni otoci 32](#_Toc475347851)

[10.3 Ostali objekti 33](#_Toc475347852)

[11 ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM 34](#_Toc475347853)

[12 ROKOVI I NOSITELJI IZVRŠENJA PLANA GOSPODARENJA OTPADOM 36](#_Toc475347854)

[13 POPIS ZAKONA I PRAVILNIKA 37](#_Toc475347855)

**POJMOVI**

Pojedini pojmovi uporabljeni u ovom Planu imaju sljedeće značenje:

1. »biološki razgradivi otpad« je otpad koji se može razgraditi biološkim aerobnim ili anaerobnim postupkom;

2. »biootpad« je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz proizvodnje prehrambenih proizvoda;

3. »biorazgradivi komunalni otpad« je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede, šumarstva, a koji u svom sastavu sadrži biološki razgradiv otpad;

4. »centar za gospodarenje otpadom« je sklop više međusobno funkcionalno i/ili tehnološki povezanih građevina i uređaja za obradu komunalnog otpada;

5. »deklasifikacija« je postupak dokazivanja da je određeni otpad koji je, u skladu s Katalogom otpada, određen kao opasan u pojedinačnom slučaju neopasni otpad;

6. »djelatnost druge obrade otpada« je postupak pripreme prije oporabe ili zbrinjavanja otpada;

7. »djelatnost oporabe otpada« uključuje postupke oporabe propisane Dodatkom II. Zakona o održivom gospodarenju otpadom;

8. »djelatnost prijevoza otpada« je prijevoz otpada za vlastite potrebe ili za potrebe drugih na teritoriju Republike Hrvatske;

9. »djelatnost sakupljanja otpada« uključuje postupke sakupljanja otpada i interventnog sakupljanja otpada i postupak sakupljanja otpada u reciklažno dvorište;

10. »djelatnost trgovanja otpadom« je kupovanje i prodavanje otpada sa ili bez preuzimanja otpada u posjed bez obzira na način prodaje;

11. »djelatnost zbrinjavanja otpada« uključuje postupke zbrinjavanja otpada propisane Dodatkom I. Zakona o održivom gospodarenju otpadom;

12. »gospodarenje otpadom« su djelatnosti sakupljanja, prijevoza, oporabe i zbrinjavanja i druge obrade otpada, uključujući nadzor nad tim postupcima te nadzor i mjere koje se provode na lokacijama nakon zbrinjavanja otpada, te radnje koje poduzimaju trgovac otpadom ili posrednik;

13. »građevina za gospodarenje otpadom« je građevina za sakupljanje otpada (skladište otpada, pretovarna stanica i reciklažno dvorište), građevina za obradu otpada i centar za gospodarenje otpadom. Ne smatra se građevinom za gospodarenje otpadom građevina druge namjene u kojoj se obavlja djelatnost oporabe otpada;

14. »građevni otpad« je otpad nastao prilikom gradnje građevina, rekonstrukcije, uklanjanja i održavanja postojećih građevina, te otpad nastao od iskopanog materijala, koji se ne može bez prethodne oporabe koristiti za građenje građevine zbog kojeg građenja je nastao;

15. »interventno sakupljanje otpada« je sakupljanje otpada uređajima i opremom u svrhu hitnog uklanjanja otpada s određene lokacije radi sprječavanja nastanka i/ili smanjenja na najmanju moguću mjeru onečišćenja okoliša, ugrožavanja ljudskog zdravlja, uzrokovanja šteta biljnom i životinjskom svijetu i drugih šteta;

16. »inertni otpad« je otpad koji ne podliježe značajnim fizikalnim, kemijskim i/ili biološkim promjenama;

17. »krupni (glomazni) komunalni otpad« je predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada i određen je naputkom iz članka 29. stavka 11. Zakona o održivom gospodarenju otpadom;

18. »komunalni otpad« je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva;

19. »materijalna oporaba« je svaki postupak oporabe koji ne uključuje energetsku oporabu i preradu u materijale koji će se koristiti kao gorivo;

20. »miješani komunalni otpad« je otpad iz kućanstava i otpad iz trgovina, industrije i iz ustanova koji je po svojstvima i sastavu sličan otpadu iz kućanstava, iz kojeg posebnim postupkom nisu izdvojeni pojedini materijali (kao što je papir, staklo i dr.) te je u Katalogu otpada označen kao 20 03 01;

21. »mobilni uređaj za obradu otpada« je pokretna tehnička jedinica u kojoj se otpad obrađuje, u pravilu, na mjestu nastanka ili na mjestu ugradnje u materijale postupcima obrade, osim R1, D1, D2, D3, D4, D5, D6, D7, D10, D11 i D12 i postupaka R i D u kojima nastaje otpadna voda koja se ispušta u okoliš. Mobilnim uređajem za obradu otpada ne smatra se onaj uređaj koji se koristi duže od šest mjeseci na određenoj lokaciji, osim mobilnog uređaja kojim se koristi radi sanacije onečišćene lokacije;

22. »nasipavanje otpada« je postupak oporabe pri kojem se odgovarajući otpad koristi za nasipavanje iskopanih površina ili u tehničke svrhe pri krajobraznom uređenju i kojim se otpad koristi kao zamjena za materijal koji nije otpad sukladno Zakonu o održivom gospodarenju otpadom i propisima donesenim na temelju Zakona o održivom gospodarenju otpadom;

23. »najbolje raspoložive tehnike« su najbolje raspoložive tehnike sukladno zakonu kojim se uređuje zaštita okoliša;

24. »neopasni otpad« je otpad koji ne posjeduje niti jedno od opasnih svojstava;

25. »neusklađeno odlagalište« je odlagalište koje ne ispunjava uvjete propisane pravilnikom iz članka 104. Zakona o održivom gospodarenju otpadom i određeno je odlukom iz članka 26. stavka 6. Zakona o održivom gospodarenju otpadom;

26. »obrada otpada« su postupci oporabe ili zbrinjavanja i postupci pripreme prije oporabe ili zbrinjavanja;

27. »odlagalište otpada« je građevina namijenjena odlaganju otpada na površinu ili pod zemlju (podzemno odlagalište), uključujući:

a. interno odlagalište otpada na kojem proizvođač odlaže svoj otpad na samom mjestu proizvodnje,

b. odlagalište otpada ili njegov dio koji se može koristiti za privremeno skladištenje otpada (npr. za razdoblje duže od jedne godine),

c. iskorištene površinske kopove ili njihove dijelove nastale rudarskom eksploatacijom i/ili istraživanjem pogodne za odlaganje otpada

28. »odvojeno sakupljanje« je sakupljanje otpada na način da se otpad odvaja prema njegovoj vrsti i svojstvima kako bi se olakšala obrada i sačuvala vrijedna svojstva otpada;

29. »opasni otpad« je otpad koji posjeduje jedno ili više opasnih svojstava

30. »oporaba otpada« je svaki postupak čiji je glavni rezultat uporaba otpada u korisne svrhe kada otpad zamjenjuje druge materijale koje bi inače trebalo uporabiti za tu svrhu ili otpad koji se priprema kako bi ispunio tu svrhu, u tvornici ili u širem gospodarskom smislu. U Dodatku II. Zakona o održivom gospodarenju otpadom sadržan je popis postupaka oporabe koji ne isključuje druge moguće postupke oporabe;

31. »otpad« je svaka tvar ili predmet koji posjednik odbacuje, namjerava ili mora odbaciti. Otpadom se smatra i svaki predmet i tvar čije su sakupljanje, prijevoz i obrada nužni u svrhu zaštite javnog interesa;

32. »ovlaštenik« je pravna ili fizička osoba - obrtnik kojem je prema Zakonu o održivom gospodarenju otpadom dana suglasnost za sklapanje ugovora s Fondom za zaštitu okoliša i energetsku učinkovitost u vezi gospodarenja posebnom kategorijom otpada;

33. »ponovna uporaba« je svaki postupak kojim se omogućava ponovno korištenje proizvoda ili dijelova proizvoda, koji nisu otpad, u istu svrhu za koju su izvorno načinjeni;

34. »posjednik otpada« je proizvođač otpada ili pravna i fizička osoba koja je u posjedu otpada;

35. »postupci gospodarenja otpadom« su: sakupljanje otpada, interventno sakupljanje otpada, priprema za ponovnu uporabu, priprema prije oporabe i zbrinjavanja, postupci oporabe i zbrinjavanja, trgovanje otpadom, posredovanje u gospodarenju otpadom, prijevoz otpada, energetska oporaba određenog otpada, sakupljanje otpada u reciklažno dvorište i privremeno skladištenje vlastitog proizvodnog otpada;

36. »pretovarna stanica« (transfer stanica) je građevina za skladištenje, pripremu i pretovar otpada namijenjenog prijevozu prema mjestu njegove oporabe ili zbrinjavanja;

37. »problematični otpad« je opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se problematičnim otpadom smatra sve dok se nalazi kod proizvođača tog otpada;

38. »proizvodni otpad« je otpad koji nastaje u proizvodnom procesu u industriji, obrtu i drugim procesima, osim ostataka iz proizvodnog procesa koji se koriste u proizvodnom procesu istog proizvođača;

39. »proizvođač otpada« je svaka osoba čijom aktivnošću nastaje otpad i/ili koja prethodnom obradom, miješanjem ili drugim postupkom mijenja sastav ili svojstva otpada;

40. »reciklažno dvorište« je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada;

41. »reciklažno dvorište za građevni otpad« je građevina namijenjena razvrstavanju, mehaničkoj obradi i privremenom skladištenju građevnog otpada;

42. »recikliranje« je svaki postupak oporabe, uključujući ponovnu preradu organskog materijala, kojim se otpadni materijali prerađuju u proizvode, materijale ili tvari za izvornu ili drugu svrhu osim uporabe otpada u energetske svrhe, odnosno prerade u materijal koji se koristi kao gorivo ili materijal za zatrpavanje;

43. »sakupljanje otpada« je prikupljanje otpada, uključujući prethodno razvrstavanje otpada i skladištenje otpada u svrhu prijevoza na obradu;

44. »spaljivanje otpada« je postupak oporabe, odnosno zbrinjavanja otpada u kojem se spaljuje otpad sa ili bez oporabe topline proizvedene izgaranjem. To uključuje oksidacijsko spaljivanje otpada, kao i druge termičke procese, poput pirolize, rasplinjavanja ili plazma procesa, sve dok se rezultirajući produkti tih obrada nakon toga spaljuju;

45. »sprječavanje nastanka otpada« su mjere poduzete prije nego li je tvar, materijal ili proizvod postao otpad, a kojima se smanjuju:

a) količine otpada uključujući ponovnu uporabu proizvoda ili produženje životnog vijeka proizvoda,

b) štetan učinak otpada na okoliš i zdravlje ljudi ili

c) sadržaj štetnih tvari u materijalima i proizvodima.

46. »stavljanje na tržište« je svaki postupak proizvođača proizvoda kojim određeni proizvod čini dostupan kupcu, neovisno o načinu prodaje na teritoriju Republike Hrvatske,

47. »suspaljivanje otpada« je postupak oporabe, odnosno zbrinjavanja otpada čija je prvenstvena svrha proizvodnja energije ili materijalnih produkata (proizvoda) i u kojem se otpad koristi kao redovno ili dopunsko gorivo ili u kojem se otpad termički obrađuje radi zbrinjavanja. To uključuje oksidacijsko spaljivanje otpada, kao i druge termičke procese, poput pirolize, rasplinjavanja ili plazma procesa, sve dok se rezultirajući produkti tih obrada nakon toga spaljuju;

48. »tehnološki procesi gospodarenja otpadom« (u daljnjem tekstu: tehnološki procesi) su određene funkcionalno-tehnološke cjeline gospodarenja otpadom kojima se opisuje materijalni tok otpada, a uključuju prikupljanje, prihvat, skladištenje, prethodno razvrstavanje i razvrstavanje, miješanje otpada, pakiranje, popravak, čišćenje, provjera budućeg proizvoda i u slučaju oporabe ili zbrinjavanja otpada tehnološke procese koje je odredio podnositelj zahtjeva za dozvolu za gospodarenje otpadom sukladno smjernicama;

49. »termička obrada otpada« su postupci spaljivanja, suspaljivanja i drugi postupci obrade otpada kojima se promjenom temperature otpada postiže promjena strukture i svojstva otpada;

50. »trgovac otpadom« je pravna ili fizička osoba koja u svoje ime i za svoj račun kupuje i prodaje otpad, uključujući trgovca otpadom koji ne preuzima otpad u neposredni posjed;

51. »vlasnik otpada« je osoba koja je nositelj materijalnih i drugih prava i obveza u vezi otpada;

52. »zbrinjavanje otpada« je svaki postupak koji nije oporaba otpada, uključujući slučaj kad postupak kao sekundarnu posljedicu ima obnovu tvari ili energije. U Dodatku I. Zakona o održivom gospodarenju otpadom sadržan je popis postupaka zbrinjavanja koji ne isključuje druge moguće postupke zbrinjavanja otpada.

|  |  |
| --- | --- |
| **POPIS KRATICA** |  |
| *AZO* | Agencija za zaštitu okoliša |
| *CGO* | Centar za gospodarenje otpadom |
| *CGGO* | Centar za gospodarenje građevnim otpadom |
| *CGOO* | Centar za gospodarenje opasnim otpadom |
| *EE* | Električni i elektronički uređaji i oprema |
| *EEZ* | Europska ekonomska zajednica |
| *EFRR* | Europski fond za regionalni razvoj |
| EIB | Europska investicijska banka |
| ESIF | Europski strukturni i investicijski fondovi. |
| *EU* | Europska unija |
| *EZ* | Europska zajednica |
| *FZOEU* | Fond za zaštitu okoliša i energetsku učinkovitost |
| *GO* | Gospodarenje otpadom |
| *HAOP* | Hrvatska agencija za okoliš i prirodu |
| *JLS* | Jedinica lokalne samouprave |
| *JP(R)S* | Jedinica područne (regionalne) samouprave |
| *JPP* | Javno-privatno partnerstvo |
| *KD* | Komunalna društva |
| *KF* | Kohezijski fond EU |
| *MBO* | Mehanička i biološka obrada |
| *MGIPU* | Ministarstvo graditeljstva i prostornog uređenja |
| *MINGO* | Ministarstvo gospodarstva |
| *MRRFEU* | Ministarstvo regionalnog razvoja i fondova Europske unije |
| *MZOIP* | Ministarstvo zaštite okoliša i prirode |
| *NN* | Narodne novine |
| *NRT* | Najbolje raspoložive tehnike |
| *PCB/PCT* | Poliklorirani bifenili/Poliklorirani terfenili |
| *PGO* | Plan gospodarenja otpadom |
| *PU* | Privatna ulaganja |
| *RD* | Reciklažno dvorište |
| *RH* | Republika Hrvatska |
| *UPOV* | Uređaj za pročišćavanje otpadnih voda |
| *ZOGO* | Zakon o održivom gopodarenju otpadom |
| *ZSP* | Zajam za strukturne programe |

# 1 UVOD

Plan gospodarenja otpadom Općine Dragalić za razdoblje od 2017. do 2022. godine (u daljnjem tekstu: Plan) temelji se na ciljevima Plana gospodarenja otpadom Republike Hrvatske za razdoblje 2017.-2022. godine (NN 3/17), te članka 17. Zakona o održivom gospodarenju otpadom (NN 94/13) kojim su preneseni zahtjevi članka 28. Okvirne direktive o otpadu.

Nastavno na viziju i ciljeve gospodarenja otpadom u Republici Hrvatskoj do 2025. godine, definirane Strategijom gospodarenja otpadom (NN 130/05) i važeće nacionalne propise, Plan ima za zadatak *uspostavu*  *cjelovitog i učinkovitog sustava gospodarenja otpadom*, koji će se ostvariti provedbom aktivnosti sanacije i zatvaranja postojećih neusklađenih odlagališta otpada, divljih odlagališta, crnih točaka te unaprjeđenjem sustava odvojenog sakupljanja i obrade otpada.

Okvir za uspostavu cjelovitog sustava gospodarenja otpadom, s jasno propisanim obavezama, odgovornostima i mehanizmima kontrole, postavljen je donošenjem Zakona o održivom gospodarenju otpadom koji zajedno s pripadajućim strateškim ciljevima iz područja zaštite okoliša postavlja slijedeće *osnovne ciljeve gospodarenja otpadom* u RH:

1. **Sprječavanje nastanka otpada**

Jedan od ciljeva Plana je svesti nastajanje otpada na najmanju moguću mjeru, i to ne samo otpada koji nastaje u proizvodnim procesima, već sustavno, tijekom čitavog životnog ciklusa proizvoda i njegovih komponenti.

1. **Povećanje iskorištenja korisnih sirovina**

Osigurati pripremu za ponovnu uporabu i recikliranje sljedećih otpadnih materijala: papir, metal, plastika i staklo iz kućanstva, a po mogućnosti i iz drugih izvora ako su ti tokovi otpada slični otpadu iz kućanstva.

Također, mora se osigurati priprema za ponovnu uporabu, recikliranje i druge načine materijalne oporabe, uključujući postupke zatrpavanja i nasipavanja, u kojima se otpad koristi kao zamjena za druge materijale, neopasnog građevnog otpada, isključujući zemlju i kamenje koja nije onečišćena opasnim tvarima.

**3. Unaprjeđenje sustava gospodarenja posebnim kategorijama otpada**

**4. Smanjenje ukupne količine otpada koji se odlaže na neusklađena odlagališta**

**5. Smanjenje količina biorazgradivog komunalnog otpada koji se odlaže na**

**odlagalištima otpada**

**6. Unaprjeđenje sustava gospodarenja opasnim otpadom**

## 1.1 Ciljevi

Temeljem ocjene postojećeg stanja u gospodarenju otpadom i obveza koje Republika Hrvatska mora postići sukladno EU i nacionalnom zakonodavstvu, ovim Planom definiraju se sljedeći ciljevi koji se moraju dostići do 2022. godine:

**(1) Najveća dopuštena masa biorazgradivog komunalnog otpada koja se godišnje smije odložiti na svim odlagalištima i neusklađenim odlagalištima u Republici Hrvatskoj u odnosu na masu biorazgradivog komunalnog otpada proizvedenog u 1997. godini** iznosi:

1. 75%, odnosno 567.131 tona do 31. prosinca 2013.

2. 50%, odnosno 378.088 tona do 31. prosinca 2016.

3. 35%, odnosno 264.661 tona do 31. prosinca 2020.

**(2) Najveća dopuštena masa otpada koja se godišnje odlaže na svim neusklađenim odlagalištima u Republici Hrvatskoj** iznosi:

1. 1.710.000 tona do 31. prosinca 2013.

2. 1.410.000 tona do 31. prosinca 2014.

3. 1.210.000 tona do 31. prosinca 2015.

4. 1.010.000 tona do 31. prosinca 2016.

5. 800.000 tona do 31. prosinca 2017.

**(3) Zabranjeno je odlaganje otpada na neusklađenom odlagalištu u Republici Hrvatskoj nakon 31. prosinca 2017.**

**(4) 50% priprema za ponovnu uporabu i recikliranje komunalnog otpada do 2020. godine.**

**(5) 70% recikliranja / materijalne oporabe građevnog otpada do 2020. godine.**

Prvi korak u cjelokupnom sustavu je osigurati provođenje mjera za sprječavanje nastanka otpada definirane Planom sprječavanja nastanaka otpada. Najvažnije mjere u poglavlju sprječavanja nastanka otpada su uspostava Centara za ponovnu uporabu i osiguranje potrebne opreme za kućno kompostiranje. Nadalje, težište u sustavu gospodarenja komunalnim otpadom će biti na sustavu odvojenog sakupljanja komunalnog otpada i to kroz osiguranje potrebne infrastrukture za odvajanje komunalnog otpada: na mjestu nastanka otpada, putem reciklažnih dvorišta, na javnim površinama te kroz provedbu propisa za posebne kategorije otpada (otpadna ambalaža, otpadne gume, otpadna EE oprema itd).

Odvojeno prikupljeni biootpad će se odvoziti na materijalnu oporabu u postrojenja za biološku (aerobnu ili anaerobnu) obradu odvojeno prikupljenog biootpada (kompostište ili anaerobna digestija) u cilju proizvodnje komposta ili digestata i bioplina.

Odvojeno prikupljeni papir, karton, metal, staklo i plastika će se odvoziti na postrojenja za sortiranje odvojeno prikupljenog otpada (sortirnice) radi povećanja vrijednosti odnosno kvalitete odvojeno prikupljenog otpada i pripreme otpada za recikliranje. Odvojeno prikupljeni otpad će se nakon sortiranja odvoziti ovlaštenim tvrtkama za recikliranje, odnosno obradu.

Miješani komunalni otpad (ostatni otpad) će se prikupljati u okviru javne usluge prikupljanja miješanog komunalnog otpada koju pružaju davatelji te usluge, a prikupljeni otpad će se dopremati do CGO-a izravno ili putem pretovarnih stanica.

Uspostavom prethodno opisanog sustava osigurat će se ispunjenje ciljeva ovoga Plana u 2022. godini, a isto tako i promijeniti današnji tokovi otpada. Primjenom mjera sprječavanja nastanka otpada ispunit će se cilj smanjenja ukupne količine komunalnog otpada u 2022. godini.

Primjenom mjera uspostave sustava odvojenog prikupljanja otpada u 2022. godini će se izdvojiti najmanje 942.733 t sastavnica komunalnog otpada kao što su: papir, karton, staklo, plastika, biootpad, glomazni otpad.

U ukupnoj količini odvojeno prikupljenog otpada najmanje 201.116 t otpada će biti odvojeno prikupljeni biootpad, što predstavlja 40% od ukupno proizvedenog biootpada, dok će najmanje 741.617 t biti odvojeno prikupljeno korisnih sirovina kao što su papir, karton, staklo, plastika i dr. Primjenom svih mjera na kraju ovog planskog razdoblja preostati će maksimalno 628.489 t miješanog komunalnog otpada.

## 1.2 Obveze jedinice lokalne samouprave

Jedinica lokalne samouprave dužna je na svom području osigurati:

* javnu uslugu prikupljanja miješanog komunalnog otpada i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila, te krupnog (glomaznog) komunalnog otpada,
* sprječavanje odbacivanja otpada na način suprotan Zakonu, te uklanjanje tako odbačenog otpada,
* provedbu Plana,
* donošenje i provedbu plana gospodarenja otpadom jedinice lokalne samouprave,
* provođenje izobrazno-informativne aktivnosti na svom području,
* mogućnost provedbe akcija prikupljanja otpada.


Jedinica lokalne samouprave dužna je sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada.

Jedinica lokalne samouprave dužna je osigurati provedbu Plana na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

# 2 ANALIZA, TE OCJENA STANJA I POTREBA U GOSPODARENJU OTPADOM NA PODRUČJU OPĆINE DRAGALIĆ, UKLJUČUJUĆI OSTVARIVANJE CILJEVA

U sastavu Brodsko-posavske županije nalazi se 28 jedinica lokalne samouprave i to 2 grada i 26 općina s ukupno 184 naselja.

*Slika 2.1 Brodsko - posavska županija*



Općina Dragalić jedna je od najmlađih općina u Hrvatskoj. Nastala je 1997. godine dijeljenjem općine Gornji Bogićevci na dva dijela i obuhvaća njezin bivši istočni dio – naselja: Dragalić, Donji Bogićevci, Gorice, Mašić, Medari i Poljane. Dragalić se nalazi desetak kilometara zapadno od Nove Gradiške, u plodnom dijelu Posavlja, uz autocestu Zagreb – Lipovac, staru krajišku cestu i magistralnu prugu na kojoj se nalazi i željeznička postaja Dragalić. Iako je općinsko središte sa osnovnom školom, poštom i nekoliko trgovina, Dragalić je danas kao i ostala mjesta općine uglavnom seosko naselje.

*Slika 2.2 Općina Dragalić*



## 2.1 Stanovništvo

Stanovništvo i njegove značajke su vrlo značajne stavke svakog područja na način da njegova pojedina demografska obilježja u velikoj mjeri određuju njegov gospodarski, kulturni, društveni kao i sveopći razvoj te su pokazatelj razvojnog potencijala određene društvene sredine.

Prema podacima Državnog zavoda za statistiku **2011. godine na području Općine Dragalić stanuje 1361 stanovnika u 483 kućanstava.**

Naselje Dragalić je administrativno sjedište Općine Dragalić.

*Tablica 2.1 Broj stanovnika po naseljima u Općini Dragalić\**



\*Izvor: Državni zavod za statistiku, 2011. godine

## 2.2 Poduzetništvo i obrtništvo

Općina Dragalić ima povoljan geoprometni položaj što pruža mogućnost kvalitetne gospodarske aktivnosti i višeg standarda koji stanovnici mogu ostvariti u svakom od naselja općine. Gospodarska orijentacija je bila i ostala poljoprivreda, a značajni utjecaj na razvitak je dan postojećim i planiranim magistralnim prometnim pravcima (cestovni i željeznički) koji prolaze područjem Općine. Općina Dragalić je područje bez razvijene industrije, te se stanovništvo bavi poljoprivrednom proizvodnjom, te malim i srednjim poduzetništvom. Na području Općine ne postoje nikakvi značajniji industrijski potencijali. Općina je vezana za gradove Novu Gradišku, Slavonski Brod i Požegu, gdje je većina stanovništva zaposlena.

Općina Dragalić ima mogućnost razvoja kvalitetnih poljoprivrednih proizvoda s većom dodatnom vrijednošću (proizvodnja zdrave hrane).

## 2.3 Gospodarenje otpadom

Organiziranje odvoza komunalnog otpada vrši tvrtka Odlagalište d.o.o. društvo za upravljanjem odlagalištem komunalnog otpada Nova Gradiška. Postavljeni su zeleni otoci (kontejneri) za papir, staklo i plastiku u svim naseljima općine.

Dobro gospodarenje otpadom povoljno utječe na razvoj svih djelatnosti, naročito turizma i ekoturizma na ovim prostorima. Također, povoljno utječe na smanjenje onečišćenja prirodnih resursa (voda, zrak, tlo, a time ima i direktan pozitivan utjecaj na zdravlje stanovništva).

Sav komunalni otpad tvrtka Odlagalište d.o.o. odvozi na odlagalište otpada Šagulje – Ivik na k.č. 826 k.o. Prvča.

## 2.4 Sakupljanje komunalnog otpada

Zakonom o održivom gospodarenju otpadom (u daljnjem tekstu: ZOGO, NN 94/13) *komunalni otpad* se definira kao otpad nastao u kućanstvu i otpad koji je po prirodi i sastavu sličan otpadu iz kućanstava, a ne uključuje proizvodni otpad i otpad iz poljoprivrede i šumarstva. *Miješani komunalni otpad* je otpad iz kućanstva i otpad iz trgovina, industrije i iz ustanova koji je po svojstvima i sastavu sličan otpadu iz kućanstva, a iz kojeg posebnim postupkom nisu izdvojeni pojedini materijali (npr. papir, staklo i dr.), te je u Katalogu otpada (Pravilnik o katalogu otpada, NN 90/15) označen kao 20 03 01.

Javna usluga prikupljanja komunalnog otpada u 2015. godini obuhvaćala je 100% stanovništva općine Dragalić. U pojedinim naseljima su domaćinstva koja ne sudjeluju u sakupljanju komunalnog otpada. Iste je potrebno uputiti na zakonsku obvezu sakupljanja komunalnog otpada.

Na području Općine Dragalić organizirano sakupljanje, odvoz i zbrinjavanje komunalnog i neopasnog proizvodnog otpada obavlja tvrtka Odlagalište d.o.o. iz Nove Gradiške. Organiziranim odvozom na području Općine Dragalić obuhvaćeno je 483 domačinstva. Organizirano sakupljanje, odvoz i zbrinjavanje otpada obavlja se u sljedećim naseljima Općine Dragalić: Dragalić, Donji Bogičevci, Gorice, Mašić, Medari, Poljane.

*Tablica 2.2 Količine sakupljenog komunalnog otpada općine Dragalić u 2016. godini*

*(01.01.2016.-30.06.2016.)*

|  |  |  |  |
| --- | --- | --- | --- |
| **Količina miješanog komunalnog otpada**  **(t)** | **Količina papira**  **(t)** | **Količina plastike**  **(t)** | Količina glomaznog otpada  (t) |
| 66,54 | 1,3 | 0,85 | 0,66 |

*Tablica 2.3 Količine sakupljenog komunalnog otpada općine Dragalić u 2015. godini*

|  |  |  |  |
| --- | --- | --- | --- |
| **Količina miješanog komunalnog otpada**  **(t)** | **Količina papira**  **(t)** | **Količina plastike**  **(t)** | Količina glomaznog otpada  (t) |
| 121,24 | / | / | / |

Ukupna količina proizvedenog komunalnog otpada u 2015. godini iznosila je 121,240 tona, odnosno 89 kilograma po stanovniku.

Odvojeno sakupljanje pojedinih vrsta komunalnog otpada (papir, staklo, plastika) provodi se sakupljanjem putem spremnika na javnim površinama, zelenih otoka, te putem uspostavljenih nacionalnih shema za posebne kategorije otpada (ambalaža, EE, gume, automobili).

Odvojeno sakupljanje korisnih vrsta otpada iz komunalnog otpada organizirano od strane Općine Dragalić provodilo se tijekom 2016. godine u svim naseljima Općine.

## 2.5 Biorazgradivi otpad

U svega 17% JLS se provodi odvojeno sakupljanja biootpada. Uglavnom je riječ o biorazgradivom otpadu iz vrtova i parkova sa javnih površina. Količine odvojeno sakupljenog biootpada iz kućanstava su zanemarive. Najzastupljeniji način gospodarenja ovom vrstom otpada još uvijek je odlaganje.

Iako ZOGO propisuje obvezu JLS da u dokumentima koje donose temeljem ZOGO-a (planovi gospodarenja otpadom JLS, odluke o načinu pružanja javnih usluga prikupljanja otpada te odluke o dodjeli obavljanja javne usluge prikupljanja komunalnog otpada) osigura odvojeno prikupljanje otpada učinci ove mjere u pogledu biootpada na nacionalnoj razini su vrlo mali.

Uzevši u obzir nacionalni cilj u vezi s odlaganjem biorazgradivog otpada, kapaciteti za obradu biootpada, na svim razinama (kućanstva, lokalno i nacionalno) nisu zadovoljavajući. Sustav odvojenog sakupljanja biootpada u većini JLS-a je nedostatno razvijen.

Biorazgradivi komunalni otpad obuhvaća biološki razgradive vrste otpada podrijetlom iz kućanstva i otpad koji je po prirodi i sastavu sličan otpadu iz kućanstva, primjerice otpadni papir, biorazgradivi tekstil, zeleni otpad od održavanja javnih površina i sl., osim proizvodnog otpada i otpada iz poljoprivrede i šumarstva.

Zahtjev za smanjenje biorazgradivog otpada na odlagalištu proveden je kroz odvojeno sakupljanje papira u domaćinstvima, gospodarstvu i zelenim otocima te kroz nabavu kontejnera na zelenim otocima za područje Općine Dragalić u 2016. godini.

U Općini Dragalić nije u potpunosti omogućeno odvojeno sakupljanje biorazgradivog komunalnog otpada. Za kvalitetnije izdvajanje potrebno je osigurati izdvajanje biorazgradivog otpada na pragu. U tu svrhu potrebno je kućanstvima podijeliti kompostere, te postaviti mobilno reciklažno dvorište.

## 2.6 Glomazni otpad

Krupni ili glomazni komunalni otpad je predmet ili stvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada. Sakupljanje glomaznog otpada na području Općine Dragalić obavlja tvrtka Odlagalište d.o.o., Nova Gradiška, prema utvrđenom godišnjem kalendaru.

U periodu 01.01.2016. do 30.06.2016. odvojeno je prikupljeno od strane sakupljača komunalnog otpada 660 kg glomaznog otpada.

## 2.7 Otpadni tekstil i obuća

Količine otpadnog tekstila koji se odvojeno sakupi ili je izdvojen iz komunalnog otpada su relativno male. Neki od uzroka tome su što je tek nedavno donesen posebni propis koji uređuje gospodarenje ovom vrstom otpada (Pravilnik o gospodarenju otpadnim tekstilom i otpadnom obućom (NN 99/15)), tako da nije moguće sa sigurnošću utvrditi učinke uređenja sustava. Procjenjuje se da se i dalje visoki postotak otpadnog tekstila zbrinjava postupkom odlaganja, posebice onaj koji je sadržan u miješanom komunalnom otpadu. Odvojeno sakupljeni otpadni tekstil se izvozi ili reciklira u tvornici u Zaboku, kapaciteta oko 8.000 t godišnje. Sustav gospodarenja otpadnim tekstilom nije dostatno razvijen.

*Tablica 2.4 Broj i mjesta posuda za sakupljanje tekstila i obuće u Općini Dragalić*

|  |  |  |
| --- | --- | --- |
| **Adresa** | **Postavljeno (broj)** | **Planirano (broj)** |
| Mobilno reciklažno dvorište u Dragaliću | 0 | 1 |
| Zeleni otoci | 0 | 1 |

U Općini Dragalić nije omogućeno odvojeno sakupljanje otpadnog tekstila.

## 2.8 Problematični otpad iz domaćinstava

Sakupljanje problematičnog otpada putem mobilnog reciklažnog dvorišta nije uspostavljeno budući da nije izgrađeno mobilno reciklažno dvorište na području Općine Dragalić. Sav problematični otpad završava u posudama za komunalni otpad.

## 2.9 Građevni otpad i otpad koji sadrži azbest

Građevni otpad je otpad nastao prilikom gradnje građevina, rekonstrukcije, uklanjanja i održavanja postojećih građevina, te otpad nastao od iskopanog materijala, koji se ne može bez prethodne oporabe koristiti za građenje građevine zbog kojeg je nastao.

Na području Dragalić nema uređenog odlagališta građevinskog otpada i otpada koji sadrži azbest, ali prisutni su korisnici proizvoda koji sadrže azbest (cijevi, krovni pokrovi i sl.). Fizičke osobe mogu bez naknade predati svoj azbestni otpad ovlaštenom sakupljaču, dok pravne osobe za to plaćaju naknadu.

Potrebno je napraviti bazu podataka u Općini sa podacima o zgradama na kojima se nalazi pokrov od azbestnih ploča.

Odlaganje građevnog otpada u Općini Dragalić nije riješeno budući da nije izgrađeno mobilno reciklažno dvorište građevnog otpada niti je uspostavljeno odlagalište građevnog otpada. Građevinski otpad se može predati na odlagalište otpada Šagulje – Ivik.

## 2.10 EE otpad

EE otpad se sastoji od velikoga broja različitih komponenata opasnih po okoliš kao što su živa, kadmij, krom, brom, olovo, arsen, zatim azbest, spojevi silicija, berilija, fosfor itd. Sadrži i plastiku i slične materijale koji se mogu nakon oporabe EE otpada ponovno koristiti kao polazna sirovina za neki novi proizvod. Gospodarenje ovom vrstom otpada u skladu s pravilnikom pridonijet će zbrinjavanju opasnih komponenata EE otpada na odgovarajući način, kao i iskorištenju upotrebljivih dijelova EE otpada, odnosno smanjenju iskorištenja prirodnih resursa što je vrlo važan podatak ako se zna da je EE otpad najbrže rastuća vrsta otpada. EE otpad iz kućanstva (hladnjake, zamrzivače, perilice i sušilice rublja, perilice posuđa, štednjake, električne radijatore, termoakumulacijske peći, klima-uređaje, TV prijamnike i drugi EE otpad mase veće od 30 kg) skupljač je dužan preuzeti unutar 30 dana od poziva. Sakupljanje EE otpada obavljaju ovlašteni sakupljači te vrste otpada.

Sakupljanje električnog i elektroničkog otpada omogućeno je na način da proizvođač otpada pozove ovlaštenog sakupljača i besplatno mu preda isti. Isto tako trgovine imaju obvezu preuzimanja električnog i elektroničkog otpada.

## 2.11 Ambalaža i otpadna ambalaža

Ambalažni otpad definiran u kategorijama Kataloga otpada predstavlja svaku ambalažu ili ambalažni materijal koji ostane nakon što se proizvod otpakira i odvoji od ambalaže, isključujući proizvodne ostatke. Gospodarenje ambalažnim otpadom uređeno je Pravilnikom o ambalaži i otpadnoj ambalaži (NN 88/15). Na području Općine Dragalić postavljeno je ukupno 12 zelenih otoka gdje mještani mogu odložiti ovu kategoriju otpada (papir, plastika i staklo). PET ambalažu i povratnu staklenu ambalažu građani također mogu vraćati u trgovine, te za isto dobivaju povratnu naknadu.

## 2.12 Otpadna vozila

Otpadna vozila sastavljena su od niza različitih materijala. Oko 75% mase automobila načinjeno je od čelika, željeza i aluminija. Ostale dijelove čini uglavnom plastika, zatim staklo, guma itd. U dijelovima se mogu naći olovo, živa, kadmij. Otpadna vozila sadrže i opasne sastojke kao što su npr. antifriz, tekućine za kočnice i ulja koja bi mogla uzrokovati onečišćenje okoliša.

Na području Općine Dragalić otpadna vozila se skupljaju od strane ovlaštenih skupljača na poziv ili pak osobnom dopremom otpadnog vozila na lokaciju ovlaštenih tvrtki. Građani i tvrtke koje posjeduju otpadno motorno vozilo imaju pravo na naknadu za predaju otpadnog vozila skupljaču. Otpadna vozila moraju se skupljaču predati u cijelosti.

Sakupljanje se obavlja sukladno Pravilniku o gospodarenju otpadnim vozilima (NN 125/15).

## 2.13 Otpadne gume

Gospodarenje otpadnim gumama regulirano je Pravilnikom o gospodarenju otpadnim gumama (NN 40/06, 31/09, 156/09, 111/11 i 86/13). Otpadna guma je guma osobnih automobila, autobusa, teretnih automobila, radnih strojeva, radnih vozila i traktora, zrakoplova i drugih letjelica te slični odgovarajući proizvodi koje posjednik ne može ili ne želi upotrebljavati, te ih zbog toga odbacuje ili namjerava odbaciti.

Na području Općine Dragalić otpadne gume se mogu predati kod vulkanizera prilikom zamjene novih guma ili predati ovlaštenim skupljačima otpadnih guma. Ovlašteni sakupljač otpadnih guma dužan je preuzeti otpadne gume bez naplate od posjednika guma.

## 2.14. Reciklažna dvorišta

Općina Dragalić nema obvezu izgradinje reciklažnog dvorišta, budući da na području općine živi manje od 1500 stanovnika.

Općina Dragalić predviđa izgradnju i uređenje prostora za mobilno reciklažno dvorište.

*Tablica 2.5 Mobilna reciklažna dvorišta - izgrađena-planirana*

|  |  |  |
| --- | --- | --- |
| **Naselje** | **Izgrađeno** | **Planirano** |
| Dragalić | 0 | 1 |
|  |  |  |
|  |  |  |

## 2.15. Zeleni otoci

U 6 naselja Općine Dragalić izgrađeni su zeleni otoci. Na istima je omogućeno odvojeno sakupljanje papira, plastike i stakla.

*Tablica 2.6 Zeleni otoci*

|  |  |  |
| --- | --- | --- |
| **Naselje** | **Izgrađeno (broj)** | **Planirano u 2018. godini** |
| Dragalić | 2 | 2 |
| Donji Bogičevci | 2 | 0 |
| Gorice | 2 | 0 |
| Mašić | 2 | 0 |
| Medari | 2 | 0 |
| Poljane | 2 | 2 |

## 2.16 Ocjena stanja

Sakupljanje komunalnog otpada na području Općine Dragalić je zadovoljavajuće prema dostupnosti sakupljanja u svim naseljima.

Nije zadovoljavajući podatak da neka domaćinstava ne žele zbrinjavati komunalni otpad putem javne usluge prikupljanja komunalnog otpada.

Nije zadovoljavajuća mogućnost izdvajanja biorazgradivog komunalnog otpada. U tu svrhu potrebno je omogućiti izdvajanje biorazgradivog otpada na kučnom pragu, podjelom kompostera domaćinstvima.

Nije zadovoljavajuće riješeno sakupljanje problematičnog otpada. Problematični otpad se treba sakupljati u reciklažnim dvorištima. Općina Dragalić prema broju stanovnika ne mora izgraditi reciklažno dvorište ali mora omogučiti postavljanje mobilnog reciklažnog dvorišta.

Sakupljanje četiri vrste otpada (papir, plastika, staklo i metal), za koje postoji obveza izdvajanja iz komunalnog otpada je djelomično riješeno. Postavljeni su kontejneri na zelenim otocima za odvojeno sakupljanje papira, plastike i stakla. Kontejneri za odvojeno sakupljanje metala nisu postavljeni na zelenim otocima.

Izdvojeno sakupljanje tekstila i obuće nije zadovoljavajuće. Potrebno je postaviti kontejnere za sakupljanje istoga.????

Sakupljanje glomaznog otpada je djelomično riješeno budući da nije izgrađeno mobilno reciklažno dvorište.

Glomazni otpad se odvozi po godišnjem planu koncesionara za sakupljanje komunalnog otpada.

Skupljeni miješani komunalni i neopasni proizvodni otpad odlaže se na lokaciji odlagališta neopasnog otpada Šagulje - Ivik, a odvojeno sakupljene vrste korisnog otpada se predaju ovlaštenim sakupljačima.

# 3 PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA, TE OSTVARIVANJU CILJEVA

## 3.1 Podaci o količinama odvojeno sakupljenog otpada

Podaci o skupljenim i odloženim količinama otpada, kao i o količinama odvojeno skupljenog otpada predanog ovlaštenim sakupljačima nalaze se u sljedećim tablicama:

*Tablica 3.1 Količine sakupljenog komunalnog otpada u 2015. godini ukupno*

|  |  |  |  |
| --- | --- | --- | --- |
| **Općina** | **Broj stanovnika** | **Ukupno sakupljeno u 2015. godini, t** | **kg/stanovniku** |
| Dragalić | 1361 | 121,24 | 89 |

U 2015. godini nije bilo odvajanja pojedinih vrsta komunalnog otpada.

*Tablica 3.2 Količine odvojenih vrsta otpada iz komunalnog otpada u 2016. godini*

*(01.01.2016.-31.06.2016.)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Općina** | **Papir, t** | **Plastika, t** | **Metal, t** | **Staklo, t** | **Glomazni otpad, t** | **Tekstil, t** | **Biootpad, t** |
| Dragalić | 1,3 | 0,85 | 0 | 1,15 | 0,66 | 0 | 0 |

Na odlagalište Šagulje - Ivik u 2016. godini odloženo je 66,54 t miješanog komunalnog otpada s područja Općine Dragalić.

# 4 PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM, TE STATUSU SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM

## 4.1 Odlagalište otpada


Na području Općine Dragalić ne postoji odlagalište otpada. Sav komunalni otpad odvozi se na odlagalište otpada Šagulje - Ivik u Općini Nova Gradiška.

*Naziv postrojenja* :Odlagalište otpada Šagulje - Ivik

*Lokacija* : Postrojenje se nalazi na k.č. 826 k.o. Prvča.

*Operater* : Odlagalište d.o.o., Nova Gradiška

*Tablica 4.1 Odlagališta otpada*



## 4.2 Reciklažna dvorišta / mobilna reciklažna dvorišta

Prema čl. 35. Zakona o održivom gospodarenju otpadom, jedinica lokalne samouprave koja ima više od 1.500 stanovnika dužna je osigurati funkcioniranje najmanje jednog reciklažnog dvorišta i još po jedno na svakih idućih 25.000 stanovnika na svojem području.

Prema istome, na području Općina Dragalić nije u obvezi osigurati reciklažno dvorište, ali je u obvezi izgradnja mobilnog reciklažnog dvorišta.

*Tablica 4.2 Plan izradnje mobilnih reciklažnih dvorišta*

|  |  |  |  |
| --- | --- | --- | --- |
| **Lokacija** | **Izgrađeno** | **Planirano** | **Godina izvršenja** |
| Dragalić | NE | DA | 2018. |

## 4.3 Zeleni otoci

Na području Općine Dragalić trenutno postoji 12 zelenih otoka na kojima se odvojeno sakuplja otpadni papir, staklo i plastika, a nema lokacija na kojima su postavljeni i spremnici za odlaganje otpadnog tekstila, stare odjeće i obuće.

*Tablica 4.3 Lokacije zelenih otoka*

|  |  |  |  |  |  |
| --- | --- | --- | --- | --- | --- |
| **Naselje** | **Papir** | **Plastika** | **Staklo** | **Metal** | **Tekstil** |
| Dragalić | + | + | + | - | - |
| Donji Bogičevci | + | + | + | - | - |
| Gorice | + | + | + | - | - |
| Mašić | + | + | + | - | - |
| Medari | + | + | + | - | - |
| Poljane | + | + | + | - | - |

## 4.4 Ostali objekti

Za sada se ne planira izgradnja drugih objekata na području Općine Dragalić.

## 4.5 Komunalna oprema, uređaji i vozila

Za gospodarenje otpadom, Općina Dragalić raspolaže sljedećom opremom:

*Tablica 4.4 Strojevi, uređaji i oprema za sakupljanje otpada*


|  |  |  |
| --- | --- | --- |
| **Vrsta uređaja / opreme** | **Tip** | **Namjena** |
| Kontejner za odvojeno sakupljanje komunalnog otpada | 1100 l | Papir |
| Kontejner za odvojeno sakupljanje komunalnog otpada | 1100 l | Plastika |
| Kontejner za odvojeno sakupljanje komunalnog otpada | 1100 l | Staklo |
| Kanta | 120 l | Miješani komunalni otpad |

# 5 PODACI O LOKACIJAMA ODBAČENOG OTPADA I NJIHOVOM UKLANJANJU

## 5.1 Popis otpadom onečišćenog okoliša i neuređenih odlagališta

Na području Općine Dragalić nema onečišćenog okoliša i neuređenih odlagališta otpada.

*Tablica 5.1 Status odlagališta u Brodsko-posavskoj županiji*



**Napomena:** *Podaci o sanaciji odlagališta u 2015. godini HAOP*

Općina Dragalić uspostavila je sustav prijave divljih odlagališta otpadom i otpada odbačenog u okoliš. Svatko tko uoči nepropisno odlaganje otpada može prijaviti isto komunalnom redaru, telefonom, na web stranici predloženim obrascem ili doći osobno do komunalnog redara.


*Tablica 5.2 Lokacije divljih odlagališta*


|  |  |  |
| --- | --- | --- |
| **Lokacija (adresa, k.č.)** | **Prijavljeno (datum)** | **Sanacija izvršena** |
| Nema | / | / |
|  |  |  |
|  |  |  |

# 6 MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO - INFORMATIVNE AKTIVNOSTI I AKCIJE PRIKUPLJANJA OTPADA

Osnovni ciljevi gospodarenja otpadom Republike Hrvatske proizlaze iz ocjene stanja gospodarenja otpadom i obvezama koje RH mora postići sukladno EU i nacionalnom zakonodavstvu.

*Tablica 6.1 Ciljevi za gospodarenje otpadom koje je potrebno postići do 2022. godine u odnosu na 2015. godinu*





*Izvor: Plan gospodarenja otpadom RH 2017. - 2022. godine*

Kroz ovaj Plan gospodarenja otpadom predviđa se provedba niza mjera, smjernica i aktivnosti (ulaganja), kojima će se osigurati uspostava cjelovitog i učinkovitog sustava gospodarenja otpadom, uz istovremenu integraciju već postojećih sustava i građevina gospodarenja otpadom, predviđenim i izgrađenim u okviru prethodnog planskog razdoblja.

# 6.1 Opće mjere za gospodarenje otpadom

1. Unaprijediti sustav odvojenog sakupljanja komunalnog otpada

U predstojećem planskom razdoblju treba nastaviti sa aktivnostima na unaprjeđenju već postojećeg sustava odvojenog sakupljanja komunalnog otpada, prvenstveno kroz razvoj infrastrukture i nabavu opreme, te edukaciju i informiranje dionika sustava te revizijom tarifnog sustava na način da se usluga skupljanja i zbrinjavanja naplaćuje po količini proizvedenog otpada.

Unaprjeđenje sustava odvojenog sakupljanja komunalnog otpada provest će se poboljšanjem kvalitete primarne selekcije otpada putem spremnika na „kućnom pragu“, povećanjem broja spremnika na javnoj površini (zeleni otoci) i njihovom odgovarajućom prostornom distribucijom i izgradnjom mobilnog reciklažnih dvorišta.

1. Unaprijediti sustav obrade biorazgradivog otpada

Unaprjeđenjem sustava odvojenog sakupljanja komunalnog otpada, gdje postoji mogućnost odvojenog sakupljanja biootpada na „kućnom pragu“ i postavljanja posebnih spremnika za biorazgradivi otpad u sklopu mobilnog reciklažnog dvorišta.

Potrebno je provesti javnu edukaciju mještana sa ciljem razloga izdvajanja biootpada iz komunalnog otpada. S tim u vezi na stranicama Općine i putem letaka, potrebno je obučiti mještane za izradu komposta. Općina će uz sufinanciranje fonda kupiti kompostere i podjeliti ih mještanima za obradu vlastitog komposta.

Dodatno, unaprjeđenje sustava obrade biorazgradivog otpada provest će se nastavkom aktivnosti izgradnje građevine za biološku obradu otpada (postrojenja za kompostiranje) na odlagalištu otpada.

U sklopu Plana sprječavanja nastanka otpada dodatno su predviđene aktivnosti promicanja kućnog kompostiranja.

## 6.2 Mjere za gospodarenje opasnim otpadom

Unaprjeđenje sustava gospodarenja opasnim otpadom provest će se izgradnjom mobilnog reciklažnog dvorišta. Svi mještani će u isto moći dovesti problematičan otpad (kante od boje, ulja, zaštitnih sredstava...) sa popisa problematičnog otpada koji se može predati u reciklažno dvorište. Predaja opasnog/problematičnog otpada za mještane je besplatna. U mobilna reciklažna dvorišta problematični otpad mogu predati i pravne osobe sa područja Općine, ali uz naplatu.

Prilikom dovoza problematičnog otpada od strane mještana, osoba koja upravlja reciklažnim dvorištem dužna je identificirati osobu kako bi se utvrdilo je li sa područja Općine.

## 6.3 Mjere za sanaciju Planom utvrđenih lokacija onečišćenih otpadom

Nastavak aktivnosti sanacije „divljih“ odlagališta i „crnih točaka“.

Kroz povećani nadzor komunalnog redara i uspostavu komunikacije sa mještanima Općine, spriječiti odlaganje otpada u okoliš i stvaranje novih divljih odlagališta. U tom cilju potrebno je pored objave na web stranicama Općine, putem letaka ili/i plakata obučiti i informirati sve mještane o prijavi svih uočenih nepravilnosti vezanih uz odbacivanje otpada na zelene površine.

## 6.4 Mjere za gospodarenje otpadom koji predstavlja posebne probleme u gospodarenju

Ovaj Plan gospodarenja otpadom prepoznao je, osim komunalnog otpada i druge prioritetne tokove otpada: građevni otpad, otpadni tekstil i obuća, medicinski otpad i ambalažni otpad. Za svaki navedeni otpad uspostaviti će se odgovarajući sustav gospodarenja.

Unaprjeđenje sustava gospodarenja građevnim otpadom dodatno će se postići izgradnjom mobilnog reciklažnog dvorišta za građevni otpad i uspostavom odlagališta građevnog otpada.

Za zadovoljavanje budućih potreba vezano za gospodarenje otpadom koji sadrži azbest potrebno je osigurati najmanje jednu lokaciju kazete za azbest na području JP(R)S u sklopu postojećeg ili novog odlagališta za neopasni otpad. Također, JLS treba na svom području ustrojiti i voditi bazu podataka s popisom zgrada i proizvodnih pogona na njezinom teritorijalnom području, koje sadrže azbest i to kao pokrov ili kao drugi građevni materijal te izraditi Plan postupanja zamjene azbesta drugim građevnim materijalima za zgrade i proizvodne pogone koji sadrže azbest kao pokrov ili neki drugi građevni materijal, a koji mora sadržavati i podatke o procijenjenim količinama otpada koji sadrži azbest.

Unaprjeđenje sustava gospodarenja otpadnim tekstilom i obućom provest će se postavljanjem kontejnera za sakupljanje istog.

Unaprjeđenje sustava gospodarenja ambalažnim otpadom provesti će se postojećim sustavom sakupljanja, uspostavom kvalitetnije organizacije sakupljanja ambalažnog otpada kojom će biti obuhvaćen sav ambalažni otpad koji nastaje.

## 6.5 Mjere za gospodarenje ostalim posebnim kategorijama otpada

Za otpadna vozila, otpadne baterije i akumulatore, otpadne gume, električni i elektronički otpad, nastaviti će se postojećim načinom sakupljanja.

Za unapređenje sustava potrebno je informativnim lecima uputiti mještane na način zbrinjavanja ovih posebnih kategorija otpada.

## 6.6 Akcije sakupljanja otpada

U svrhu ostvarenja cilja sprječavanja i smanjenja nastanka otpada, Općina može sukladno članku 40. ZOGO provoditi godišnje akcije prikupljanja otpada.

O provedbi planova i akcija vezanih uz gospodarenje otpadom, Općina pravovaljano obavještava zainteresiranu javnost putem javnih glasila i putem web stranice, te informativnim letcima.

## 6.7 Izobrazno-informativne aktivnosti

U postizanju ciljeva sakupljanja svih vrsta otpada, ključnu ulogu igra i izobrazba i informativne aktivnost. Općina će putem vlastitih stranica vršiti kontinuirano informiranje dionika u gospodarenju otpadom. Mogu se organizirati i tematski skupovi za mještane na temu sakupljanja pojedinih kategorija otpada. U školama se može provoditi i dodatna edukacija učenika na temu gospodarenja otpadom.

U cilju smanjenja i sprječavanja nastanka otpada planira se izrada edukativnih materijala i provedba edukacije koja će pridonijeti razvijanju ekološke svijesti svih mještana i promicanju razvrstavanja otpada u domaćinstvima, vrtićima, školama, svim poslovnim i gospodarskim subjektima. Isto tako, izradila je web stranicu na kojoj građani mogu dobiti sve informacije vezane za gospodarenje otpadom, upoznati se s planovima odvoza otpada (komunalnog, korisnog i glomaznog), educirati se vezano za izdvajanje korisnih vrsta otpada, kompostiranje i pripremu za odvoz glomaznog otpada. Informiranje vezano za sve aktivnosti gospodarenja otpadom provodi se i putem medija - lokalnog radija, tiska, web portala. Nadalje je potrebno provoditi sustavnu edukaciju, izradu promidžbenih i edukacijskih materijala, kontinuirano informirati javnost o svim aktivnostima vezanim za okoliš, kreirati informacije i ekološke poruke u suradnji sa školama, ustanovama i tvrtkama i sl., a sve s ciljem poticanja svakog pojedinca u društvu na smanjivanje i sprečavanje nastanka otpada te pravilno postupanje s otpadom.

# 7 OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA

U predstojećem planskom razdoblju treba nastaviti sa aktivnostima na unaprjeđenju već postojećeg sustava odvojenog sakupljanja komunalnog otpada, prvenstveno kroz razvoj infrastrukture i nabavu opreme, edukaciju i informiranje dionika sustava te revizijom tarifnog sustava na način da se usluga skupljanja i zbrinjavanja naplaćuje po količini proizvedenog otpada.

Unaprjeđenje sustava odvojenog sakupljanja komunalnog otpada provest će se poboljšanjem kvalitete primarne selekcije otpada putem spremnika na „kućnom pragu“, povećanjem broja spremnika na javnoj površini (zeleni otoci) i njihovom odgovarajućom prostornom distribucijom, izgradnjom reciklažnih dvorišta, podjelom kompostera za biorazgradivi otpad.

Sustav gospodarenja **opasnim otpadom** potrebno je unaprijediti organizacijski i infrastrukturno na način da se izgradi reciklažno dvorište i provede edukacija mještana za pravilno izdvajanje opasnog otpada iz miješanog komunalnog otpada i predaja istog u reciklažna dvorišta.

Izdvajanje opasnog otpada i posebnih kategorija otpada iz kućnog otpada građanima će biti omogućeno izgradnjom mobilnog reciklažnog dvorišta. Izgradnja je planirana uz sufinanciranje Fonda za zaštitu okoliša i energetsku učinkovitost. U tijeku je ishođenje potrebne dokumentacije, a njegova izgradnja se planira u 2018. godini. Izgradnjom mobilnog reciklažnog dvorišta riješit će se problem zbrinjavanja problematičnog otpada iz domaćinstava (kiselina, lužina, kemikalija, ulja i masti, boja, baterija i akumulatora s opasnim svojstvima, ambalaže onečišćene opasnim tvarima i sl.) te posebnih kategorija otpada (građevinskog otpada, automobilskih guma, ambalažnog otpada, elektroničkog i električnog otpada, otpadnog tekstila, odjeće i obuće i sl.) smanjit će se količina otpada na odlagalištu i divljim odlagalištima, maksimalno će iskoristiti vrijedna svojstva otpada.

Unaprjeđenje sustava gospodarenja **građevnim otpadom** dodatno će se postići izgradnjom reciklažnog dvorišta za građevni otpad i uspostavom odlagališta za gospodarenje građevnim otpadom.

Za zadovoljavanje budućih potreba vezano za gospodarenje **otpadom koji sadrži azbest** potrebno je osigurati najmanje jednu lokaciju kazete za azbest na području JP(R)S. Također, JLS treba na svom području ustrojiti i voditi bazu podataka s popisom zgrada i proizvodnih pogona na njezinom teritorijalnom području, koje sadrže azbest i to kao pokrov ili kao drugi građevni materijal, te izraditi Plan postupanja zamjene azbesta drugim građevnim materijalima za zgrade i proizvodne pogone koji sadrže azbest kao pokrov ili neki drugi građevni materijal, a koji mora sadržavati i podatke o procijenjenim količinama otpada koji sadrži azbest.

Unaprjeđenje sustava gospodarenja **otpadnim tekstilom i obućom** dodatno će se provesti izgradnjom mobilnog reciklažnog dvorišta i postavljanjem kontejnera za sakupljanje navedene kategorije otpada.

Unaprjeđenje sustava gospodarenja **ambalažnim otpadom** provesti će se informiranjem mještana o načinu zbrinjavanja navedene kategorije otpada. Informiranje mještana će se obaviti putem letaka, web stranice i organiziranjem radionica na temu gospodarenje pojedinim kategorijama otpada.

# 8 MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA

U predstojećem planskom razdoblju treba dati naglasak na unaprjeđenju već postojećeg sustava odvojenog sakupljanja **miješanog komunalnog otpada** iz kojeg je trenutno moguće izdvojiti papir, plastiku i staklo**.** Sustav je potrebno unaprijediti izdvajanjem **biorazgradivog komunalnog otpada** iz miješanog komunalnog otpada. Unaprjeđenje sustava odvojenog sakupljanja komunalnog otpada provest će se poboljšanjem kvalitete primarne selekcije otpada putem spremnika (kompostera) na „kućnom pragu“, povećanjem broja spremnika na javnoj površini (zeleni otoci) i njihovom odgovarajućom prostornom distribucijom.

Unaprjeđenjem sustava izdvajanja biootpada iz miješanog komunalnog otpada, gdje postoji mogućnost odvojenog sakupljanja **biorazgradivog otpada** na „kućnom pragu“ i podjelom kompostera za biorazgradivi otpad, postići će se i unaprjeđenje sustava sakupljanja biorazgradivog otpada i ispuniti ciljevi za ovu kategoriju otpada.

Dodatno, unaprjeđenje sustava obrade **biorazgradivog** otpada provest će se nastavkom aktivnosti izgradnje građevina za biološku obradu otpada (postrojenja za kompostiranje) na odlagalištu otpada.

# 9 MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE, TE KRUPNOG (GLOMAZNOG) KOMUNALNOG OTPADA

Kako bi cijeli sustav prikupljanja otpadnog papira, metala, stakla i plastike u sustavu gospodarenja komunalnim otpadom funkcionirao, veliko značenje ima odvojeno prikupljanje na mjestu nastanka i njihova oporaba. Na taj način se izravno utječe na izbjegavanje i smanjenje količina komunalnog otpada.

Mjere odvojenog prikupljanja otpadnog papira, metala, stakla i plastike na području Općine Dragalić provest će se nadogradnjom elemenata za odvojeno prikupljanje navedenih vrsta otpada postavljanjem dodatnih posuda, uspostavom zelenih otoka i uspostavom mobilnog reciklažnog dvorišta.

U 2016.god. započela je implementacija sustava odvojenog sakupljanja korisnog otpada (papir, staklo, plastika) sukladno odredbama zakona. Do sada su obuhvaćena sva domaćinstva na području Općine.

Domaćinstva u Općini imaju mogućnost odvojenog prikupljanja papira, plastike i stakla na način da isti odvojeno odlože u kontejnere na zelenim otocima, koji se nalaze u svim naseljima.

U narednom planskom razdoblju potrebno je postaviti i kontejnere za metal i tekstil i obuću.

U Općini postoji 6 lokacija zelenih otoka na koje građani mogu dovesti odvojeno skupljeni korisni otpad (papir, staklo, plastika).

Sakupljeni korisni otpad iz domaćinstava, gospodarskih subjekata i sa zelenih otoka odvozi se prema planovima odvoza, jedanput tjedno. Korisni otpad odvozi se i predaje ovlaštenim sakupljačima.

Krupni (glomazni) komunalni otpad je predmet ili stvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada. Odvojeno prikupljanje krupnog (glomaznog) komunalnog otpada na svom je području dužna organizirati jedinica lokalne samouprave. Popis vrsta predmeta i tvari koji se smatraju glomaznim komunalnim otpadom propisan je naputkom.

Prijevoz glomaznog komunalnog otpada na zahtjev korisnika usluge dužan je osigurati davatelj usluge prikupljanja miješanog komunalnog otpada.

# 10 POPIS PROJEKATA VAŽNIH ZA PROVEDBU ODREDBI PLANA

Građevine za gospodarenje otpadom su građevine za sakupljanje otpada, građevine za obradu otpada i centar za gospodarenje otpadom.

Prema podacima HAOP-a, u 2016. godini na području Republike Hrvatske je ukupno 84 izgrađenih reciklažnih dvorišta i 46 mobilnih reciklažnih dvorišta.

Zakonom o održivom gospodarenju otpadom je Jedinicama lokalne samouprave propisana obveza osiguranja uspostave minimalnog broja reciklažnih dvorišta ili mobilnih jedinica ovisno o broju stanovnika JLS-a.

Provedbenim propisom određene su vrste otpada koje reciklažna dvorišta moraju zaprimati (problematični otpad, otpadni papir, metal, staklo, plastiku, tekstil, glomazni otpad, jestiva ulja i masti, deterdženti, boje, lijekovi, EE otpad, baterije i akumulatori i građevni otpad od manjih popravaka iz kućanstva).

## 10.1 Reciklažna dvorišta / mobilna reciklažna dvorišta

Prema čl. 35. Zakona o održivom gospodarenju otpadom, jedinica lokalne samouprave koja ima više od 1.500 stanovnika dužna je osigurati funkcioniranje najmanje jednog reciklažnog dvorišta i još po jedno na svakih idućih 25.000 stanovnika na svojem području. Prema tome, Općina Dragalić nije u obvezi izgraditi reciklažno dvorište, ali je u obvezi osigurati izgradnju mobilnog reciklažnog dvorišta**.**

Izrada projektne dokumentacije financira se od strane FZOEU 100%, a izgradnja i opremanje mobilnih reciklažnih dvorišta sa 40-80% FZOEU i 20-60% iz proračuna jedinica lokalne samouprave.

Izgradnja i opremanje mobilnog reciklažnog dvorišta za Općinu Dragalić, te puštanje u rad, planira se u roku 2 godine.

## 10.2 Zeleni otoci

Na području Općine Dragalić trenutno postoji 12 zelenih otoka na kojima se odvojeno sakuplja otpadni papir, staklo i plastika. Predviđeno je da se na postojeće zelene otoke dodaju kontejneri za tekstil i obuču.

## 10.3 Ostali objekti

Općina nije planirala izgradnju Centra za gospodarenje otpadom, kompostane, pretovarne stanice i sortirnice.

# 11 ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM

Gospodarenje otpadom je od interesa za Republiku Hrvatsku. Gospodarenje otpadom osiguravaju Vlada Republike Hrvatske i Ministarstvo zaštite okoliša i energetike propisivanjem mjera gospodarenja otpadom.

Provedbena tijela na državnoj razini su Hrvatska agencija za okoliš i prirodu i Fond za zaštitu okoliša i energetsku učinkovitost. JLS i JP(R)S dužna je na svom području osigurati uvjete i provedbu propisanih mjera gospodarenja otpadom.

**Jedinice područne (regionalne) samouprave - JP(R)S**

JP(R)S nadležne su za planiranje lokacija odlagališnih ploha za zbrinjavanje azbestnog otpada i lokacija odlagališta otpada, a zajedno s jedinicama lokalne samouprave, putem pravnih osoba koje uspostavljaju i upravljaju centrima za gospodarenje otpadom (temeljem vlasničkih obveza) osiguravaju kapacitete za obradu miješanog komunalnog otpada i otpada koji preostaje nakon obrade miješanog komunalnog otpada, izdavanje dozvola za gospodarenje otpadom za koje nije nadležno MZOE, provjeru usklađenosti plana gospodarenja otpadom proizvođača otpada, te provjeru usklađenosti (i izdavanje prethodne suglasnosti) planova gospodarenja otpadom jedinica lokalne samouprave s Planom gospodarenja Republike Hrvatske.

**Jedinice lokalne samouprave - JLS**

JLS nadležne su za osiguravanje javne usluge prikupljanja komunalnog otpada, uspostavu reciklažnih dvorišta te provedbu mjera sprječavanja odbacivanja otpada u okoliš kao i uklanjanje u okoliš odbačenog otpada, davanje suglasnosti za akciju prikupljanja otpada, planiranje lokacija građevina od lokalnog značaja, provedbu izobrazno-informativnih aktivnosti te provedbu obveza propisanih ovim Planom, te ostalo sukladno ZOGO-u.

Također, jedinice lokalne samouprave dužne su, sukladno ZOGO-u provoditi ovaj Plan.

Upravni odjel za komunalne djelatnosti obavlja poslove:

- primanje obavijesti o nepravilnom odlaganju otpada u okoliš,

- sanaciju nepravilno odloženog otpada,

- komunikaciju sa nadležnim upravnim odjelom županije,

- utvrđivanje i naplatu komunalnih i sličnih obveza koji obuhvaća upravne i druge poslove utvrđivanja tih obveza, te njihovu naplatu.

*Tablica 11.1 Financijska sredstva za provedbu mjera gospodarenja otpadom*

|  |  |  |
| --- | --- | --- |
| **Poz.** | **Naziv** | **Planirano /kn/** |
| 1. | Projektna dokumentacija za izgradnju mobilnog reciklažnog dvorišta | 40.000,00 |
| 2. | Izgradnja mobilnog reciklažnog dvorišta | 500.000,00 |
| 3. | Nabavka i opremanje opremom mobilnog reciklažnog dvorišta | 400.000,00 |
| 4. | Nabavka kompostera | 100.000,00 |
| 5. | Izobrazno-informativne aktivnosti | 50.000,00 |
| **Ukupno** | | **1.090.000,00** |

*Tablica 11.2 Izvori financiranja za provedbu mjera gospodarenja otpadom*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Poz.** | **Naziv mjere** | | **Planirano**  **/kn/** | | **Fond**  **%** | | **JLS**  **%** | **Ostali**  **%** |
| 1. | Projektna dokumentacija za izgradnju reciklažnog dvorišta | | 40.000,00 | | 100 | | - | - |
| 2. | Izgradnja reciklažnog dvorišta | | 500.000,00 | | 80 | | 20 | - |
| 3. | Nabavka i opremanje opremom reciklažnog dvorišta | | 400.000,00 | | 80 | | 20 | - |
| 4. | Nabavka kompostera | | 100.000,00 | | 40 | | 60 | - |
| 5. | Izobrazno-informativne aktivnosti | | 50.000,00 | | - | | 100 | - |
| **Ukupno** | | **1.090.000,00** | |  | |  | |  |

# 12 ROKOVI I NOSITELJI IZVRŠENJA PLANA GOSPODARENJA OTPADOM

*Tablica 12.1 Rokovi i nositelji izvršenja*

|  |  |  |
| --- | --- | --- |
| **Plan** | **Rok** | **Izvršitelj** |
| Izrada projektne dokumentacije za izgradnju mobilnog reciklažnog dvorišta | 31.12.2017. | JLS |
| Izgradnja mobilnog reciklažnog dvorišta | 31.12.2018. | JLS |
| Nabavka opreme za mobilno reciklažno dvorište | 31.12.2018. | JLS |
| Nabavka kompostera | 31.12.2018. | JLS |
| Izobrazno-informativne aktivnosti | 2017.-2022. | JLS |

Nositelj izvršenja plana je Općina Dragalić. Veći dio planiranih projekata i aktivnosti izvršit će se u suradnji s Fondom za zaštitu okoliša i energetsku učinkovitost:

* izrada projektne dokumentacije za potrebe izgradnje reciklažnog dvorišta (Fond plaća 100%),
* izgradnja i opremanje reciklažnog dvorišta - 80% sufinancira Fond, 20% JLS koje su sklopile sporazum,
* kupnja komunalne opreme - 40% Fond, 60% JLS.

Svi projekti i aktivnosti planirani su za izvršenje do kraja 2018. godine, a ukoliko pojedini projekt ili aktivnost ne bude realiziran, rok izvršenja prenijet će se u narednu godinu.

# 13 POPIS ZAKONA I PRAVILNIKA

* **Plan gospodarenja otpadom u Republici Hrvatskoj za razdoblje 2017.-2022. godine**Narodne novine [03/17](http://narodne-novine.nn.hr/clanci/sluzbeni/299087.html)
* **Zakon o održivom gospodarenju otpadom**Narodne novine [94/13](http://narodne-novine.nn.hr/clanci/sluzbeni/2013_07_94_2123.html)
* **Strategija gospodarenja otpadom Republike Hrvatske**Narodne novine [130/05](http://narodne-novine.nn.hr/clanci/sluzbeni/2005_11_130_2398.html)
* **Pravilnik o gospodarenju otpadnim gumama**Narodne novine [40/06](http://narodne-novine.nn.hr/clanci/sluzbeni/2006_04_40_980.html), [31/09](http://narodne-novine.nn.hr/clanci/sluzbeni/2009_03_31_684.html), [156/09](http://narodne-novine.nn.hr/clanci/sluzbeni/2009_12_156_3895.html), [111/11](http://narodne-novine.nn.hr/clanci/sluzbeni/2011_09_111_2174.html), [86/13](http://narodne-novine.nn.hr/clanci/sluzbeni/2013_07_86_1934.html)
* **Odluka o izmjenama naknada u sustavima gospodarenja otpadnim vozilima i otpadnim gumama**  
  Narodne novine [40/15](http://narodne-novine.nn.hr/clanci/sluzbeni/2015_04_40_829.html)
* **Pravilnik o mjerilima, postupku i načinu određivanja iznosa naknade vlasnicima nekretnina i jedinicama lokalne samouprave**Narodne novine [59/06](http://narodne-novine.nn.hr/clanci/sluzbeni/2006_05_59_1433.html), [109/12](http://narodne-novine.nn.hr/clanci/sluzbeni/2012_10_109_2374.html)
* **Pravilnik o gospodarenju otpadnim uljima**Narodne novine [124/06](http://narodne-novine.nn.hr/clanci/sluzbeni/2006_11_124_2762.html), [121/08](http://narodne-novine.nn.hr/clanci/sluzbeni/2008_10_121_3482.html), [31/09](http://narodne-novine.nn.hr/clanci/sluzbeni/2009_03_31_682.html), [156/09](http://narodne-novine.nn.hr/clanci/sluzbeni/2009_12_156_3896.html), [91/11](http://narodne-novine.nn.hr/clanci/sluzbeni/2011_08_91_1946.html), [45/12](http://narodne-novine.nn.hr/clanci/sluzbeni/2012_04_45_1127.html), [86/13](http://narodne-novine.nn.hr/clanci/sluzbeni/2013_07_86_1933.html)
* **Plan gospodarenja otpadom u Republici Hrvatskoj za razdoblje 2007.-2015. godine**Narodne novine [85/07](http://narodne-novine.nn.hr/clanci/sluzbeni/2007_08_85_2652.html), [126/10](http://narodne-novine.nn.hr/clanci/sluzbeni/2010_11_126_3261.html), [31/11](http://narodne-novine.nn.hr/clanci/sluzbeni/2011_03_31_682.html), [46/15](http://narodne-novine.nn.hr/clanci/sluzbeni/2015_04_46_910.html)
* **Pravilnik o gospodarenju muljem iz uređaja za pročišćavanje otpadnih voda kada se mulj koristi u poljoprivredi**Narodne novine [38/08](http://narodne-novine.nn.hr/clanci/sluzbeni/2008_04_38_1307.html)
* **Pravilnik o gospodarenju otpadom od istraživanja i eksploatacije mineralnih sirovina**Narodne novine [128/08](http://narodne-novine.nn.hr/clanci/sluzbeni/2008_11_128_3674.html)
* **Uredba o graničnim prijelazima na području Republike Hrvatske preko kojih je dopušten uvoz otpada u Europsku uniju i izvoz otpada iz Europske unije**Narodne novine [6/14](http://narodne-novine.nn.hr/clanci/sluzbeni/2014_01_6_94.html)
* **Pravilnik o gospodarenju otpadom**Narodne novine [23/14](http://narodne-novine.nn.hr/clanci/sluzbeni/2014_02_23_426.html), [51/14](http://narodne-novine.nn.hr/clanci/sluzbeni/2014_04_51_992.html), [121/15](http://narodne-novine.nn.hr/clanci/sluzbeni/2015_11_121_2297.html), [132/15](http://narodne-novine.nn.hr/clanci/sluzbeni/2015_12_132_2489.html)  
    
  **Pravilnik o gospodarenju otpadom**Narodne novine [23/07](http://narodne-novine.nn.hr/clanci/sluzbeni/2007_02_23_877.html), [111/07](http://narodne-novine.nn.hr/clanci/sluzbeni/2007_10_111_3248.html)  
    
  ***Napomena:*** *prestao važiti stupanjem na snagu Ispravka Pravilnika o gospodarenju otpadom („Narodne novine“, br.* [*51/14*](http://narodne-novine.nn.hr/clanci/sluzbeni/2014_04_51_992.html)*), osim odredbi članka 18. stavaka 2., 3. i 4. i Dodatka V, koji ostaju na snazi do dana stupanja na snagu pravilnika iz članka 51. stavka 8. Zakona*
* **Pravilnik o gospodarenju otpadnom električnom i elektroničkom opremom**  
  Narodne novine [42/14](http://narodne-novine.nn.hr/clanci/sluzbeni/2014_04_42_782.html), [48/14](http://narodne-novine.nn.hr/clanci/sluzbeni/2014_04_48_941.html), [107/14](http://narodne-novine.nn.hr/clanci/sluzbeni/2014_09_107_2078.html), [139/14](http://narodne-novine.nn.hr/clanci/sluzbeni/2014_11_139_2625.html)  
    
  **Pravilnik o gospodarenju otpadnim električnim i elektroničkim uređajima i opremom**Narodne novine [74/07](http://narodne-novine.nn.hr/clanci/sluzbeni/2007_07_74_2327.html), [133/08](http://narodne-novine.nn.hr/clanci/sluzbeni/2008_11_133_3777.html), [31/09](http://narodne-novine.nn.hr/clanci/sluzbeni/2009_03_31_681.html), [156/09](http://narodne-novine.nn.hr/clanci/sluzbeni/2009_12_156_3891.html), [143/12](http://narodne-novine.nn.hr/clanci/sluzbeni/2012_12_143_3067.html)  
    
  ***Napomena:*** *prestao važiti stupanjem na snagu Pravilnika o gospodarenju otpadnom električnom i elektroničkom opremom („Narodne novine“, br.* [*42/14*](http://narodne-novine.nn.hr/clanci/sluzbeni/2014_04_42_782.html)*) osim odredbi članka 4. točke 11., 12., 13. i 14., članka 16., 17., 18., 18.a, 19., 20. i članka 21. stavka 1., 2. i 3., te Dodatka V. koji važe do stupanja na snagu Uredbe iz članka 53. stavka 4. Zakona i sklapanja novih ugovora za obavljanje usluge sakupljanja i obrade EE otpada u sustavu kojim upravlja Fond, sukladno Zakonu*.
* **Pravilnik o gospodarenju polikloriranim bifenilima i polikloriranim terfenilima**  
  Narodne novine [103/14](http://narodne-novine.nn.hr/clanci/sluzbeni/2014_08_103_2001.html)
* **Pravilnik o gospodarenju otpadom iz proizvodnje titan-dioksida**  
  Narodne novine [117/14](http://narodne-novine.nn.hr/clanci/sluzbeni/2014_10_117_2216.html)
* **Pravilnik o nusproizvodima i ukidanju statusa otpada**  
  Narodne novine [117/14](http://narodne-novine.nn.hr/clanci/sluzbeni/2014_10_117_2217.html)
* **Pravilnik o gospodarenju medicinskim otpadom**  
  Narodne novine [50/15](http://narodne-novine.nn.hr/clanci/sluzbeni/2015_05_50_989.html)
* **Naputak o glomaznom otpadu**  
  Narodne novine [79/15](http://narodne-novine.nn.hr/clanci/sluzbeni/2015_07_79_1534.html)
* **Pravilnik o ambalaži i otpadnoj ambalaži**  
  Narodne novine [88/15](http://narodne-novine.nn.hr/clanci/sluzbeni/2015_08_88_1735.html), [78/16](http://narodne-novine.nn.hr/clanci/sluzbeni/2016_08_78_1795.html)  
    
  **Pravilnik o ambalaži i ambalažnom otpadu**Narodne novine [97/05](http://narodne-novine.nn.hr/clanci/sluzbeni/289416.html), [115/05](http://narodne-novine.nn.hr/clanci/sluzbeni/289618.html), [81/08](http://narodne-novine.nn.hr/clanci/sluzbeni/340251.html), [31/09](http://narodne-novine.nn.hr/clanci/sluzbeni/2009_03_31_683.html), [156/09](http://narodne-novine.nn.hr/clanci/sluzbeni/2009_12_156_3893.html), [38/10](http://narodne-novine.nn.hr/clanci/sluzbeni/2010_03_38_996.html), [10/11](http://narodne-novine.nn.hr/clanci/sluzbeni/2011_01_10_207.html), [81/11](http://narodne-novine.nn.hr/clanci/sluzbeni/2011_07_81_1750.html), [126/11](http://narodne-novine.nn.hr/clanci/sluzbeni/2011_11_126_2545.html), [38/13](http://narodne-novine.nn.hr/clanci/sluzbeni/2013_03_38_705.html), [86/13](http://narodne-novine.nn.hr/clanci/sluzbeni/2013_07_86_1935.html)  
    
  ***Napomena:*** *prestao važiti stupanjem na snagu Pravilnika o ambalaži i ambalažnom otpadu ('Narodne novine', br. 88/15) osim odredbi članaka 12., 13., 14., 19.a, 20. st. 3., 20.a i članka 25. stavaka 3., 4., 5., 6., 7., 8., 9. i 10. Pravilnika koje važe do stupanja na snagu Uredbe iz članka 53. stavka 4. Zakona i sklapanja ugovora za obavljanje usluge sakupljanja otpadne ambalaže u sustavu kojim upravlja Fond, te članka 16. stavaka 3., 8., 9., 12., 13. i 14.  Pravilnika koji vrijedi do uspostave Registra iz članka 29. Pravilnika o ambalaži i otpadnoj ambalaži ('Narodne novine', br. 88/15).*
* **Odluka o područjima sakupljanja neopasne otpadne ambalaže**  
  Narodne novine [88/15](http://narodne-novine.nn.hr/clanci/sluzbeni/2015_08_88_1736.html)
* **Pravilnik o katalogu otpada**Narodne novine [90/15](http://narodne-novine.nn.hr/clanci/sluzbeni/2015_08_90_1757.html)
* **Odluka o izmjeni naknade u sustavu gospodarenja otpadnim uljima**Narodne novine [95/15](http://narodne-novine.nn.hr/clanci/sluzbeni/2015_09_95_1831.html)
* **Uredba o gospodarenju otpadnom ambalažom**Narodne novine [97/15](http://narodne-novine.nn.hr/clanci/sluzbeni/2015_09_97_1872.html)
* **Pravilnik o gospodarenju otpadnim tekstilom i otpadnom obućom**  
  Narodne novine [99/15](http://narodne-novine.nn.hr/clanci/sluzbeni/2015_09_99_1933.html)
* **Uredba o gospodarenju otpadnim baterijama i akumulatorima**  
  Narodne novine [105/15](http://narodne-novine.nn.hr/clanci/sluzbeni/2015_10_105_2051.html)
* **Pravilnik o baterijama i akumulatorima i otpadnim baterijama i akumulatorima**  
  Narodne novine [111/15](http://narodne-novine.nn.hr/clanci/sluzbeni/2015_10_111_2147.html)  
    
  **Pravilnik o gospodarenju otpadnim baterijama i akumulatorima**Narodne novine [133/06](http://narodne-novine.nn.hr/clanci/sluzbeni/128770.html), [31/09](http://narodne-novine.nn.hr/clanci/sluzbeni/2009_03_31_686.html), [156/09](http://narodne-novine.nn.hr/clanci/sluzbeni/2009_12_156_3894.html), [45/12](http://narodne-novine.nn.hr/clanci/sluzbeni/2012_04_45_1128.html), [86/13](http://narodne-novine.nn.hr/clanci/sluzbeni/2013_07_86_1932.html)  
    
  ***Napomena:*** *Prestao važiti stupanjem na snagu Pravilnika o baterijama i akumulatorima i otpadnim baterijama i akumulatorima (Narodne novine, br. 111/15), osim odredbi članka 18. stavka 2. alineje 2. i stavka 3. ovoga Pravilnika koje važe do stupanja na snagu Uredbe iz članka 53. stavka 4. Zakona i sklapanja ugovora za obavljanje usluge sakupljanja otpadnih prijenosnih baterija i akumulatora u sustavu kojim upravlja Fond, te članka 15. stavaka 3. i 4., članka 15.a stavaka 3. i 5. i članka 16. stavaka 2. i 3. ovoga Pravilnika koji vrijede do uspostave Registra iz članka 25. toga Pravilnika.*
* **Uredba o gospodarenju otpadnim vozilima**  
  Narodne novine [112/15](http://narodne-novine.nn.hr/clanci/sluzbeni/2015_10_112_2161.html)
* **Pravilnik o načinima i uvjetima odlaganja otpada, kategorijama i uvjetima rada za odlagališta otpada**  
  Narodne novine [114/15](http://narodne-novine.nn.hr/clanci/sluzbeni/2015_10_114_2184.html)  
    
  **Odluka Vijeća 2003/33/EZ** od 19. prosinca 2002. o utvrđivanju kriterija i postupaka za prihvat otpada na odlagališta sukladno članku 16. i Prilogu II. Direktivi 1999/31/EZ  
  [Službeni list Europske unije L 11, 16. 1. 2003., str. 27- 49](http://eur-lex.europa.eu/legal-content/HR/TXT/?uri=celex:32003D0033)
* **Pravilnik o gospodarenju otpadnim vozilima**  
  Narodne novine [125/15](http://narodne-novine.nn.hr/clanci/sluzbeni/2015_11_125_2384.html), [90/16](http://narodne-novine.nn.hr/clanci/sluzbeni/2016_10_90_1914.html)  
    
  **Pravilnik o gospodarenju otpadnim vozilima**Narodne novine [136/06](http://narodne-novine.nn.hr/clanci/sluzbeni/128820.html), [31/09](http://narodne-novine.nn.hr/clanci/sluzbeni/2009_03_31_685.html), [156/09](http://narodne-novine.nn.hr/clanci/sluzbeni/2009_12_156_3892.html), [53/12](http://narodne-novine.nn.hr/clanci/sluzbeni/2012_05_53_1339.html), [86/13](http://narodne-novine.nn.hr/clanci/sluzbeni/2013_07_86_1931.html), [91/13](http://narodne-novine.nn.hr/clanci/sluzbeni/2013_07_91_2059.html)  
    
  ***Napomena****: prestao važiti stupanjem na snagu Pravilnika o gospodarenju otpadnim vozilima („Narodne novine“, br. 125/15), osim odredbi članka 21. i članka 28. stavaka 1., 2., 3., 4. i 5. te članka 29. stavaka 2. i 3. koje važe do sklapanja ugovora o obavljanju usluge sakupljanja otpadnih vozila u sustavu kojim upravlja Fond i donošenja odluke iz članka 16. stavka 5. Pravilnika o gospodarenju otpadnim vozilima („Narodne novine“, br. 125/15)*
* **Odluka o stavljanju izvan snage Programa izobrazbe o gospodarenju otpadom**  
  Narodne novine [20/16](http://narodne-novine.nn.hr/clanci/sluzbeni/2016_03_20_586.html)
* **Pravilnik o građevnom otpadu i otpadu koji sadrži azbest**  
  Narodne novine [69/16](http://narodne-novine.nn.hr/clanci/sluzbeni/2016_07_69_1650.html)
* **Pravilnik o termičkoj obradi otpada**  
  Narodne novine [75/16](http://narodne-novine.nn.hr/clanci/sluzbeni/2016_08_75_1755.html)
* **Pravilnik o gospodarenju otpadnim gumama**  
  Narodne novine [113/16](http://narodne-novine.nn.hr/clanci/sluzbeni/2016_12_113_2493.html)
* **Odluka o donošenju Plana gospodarenja otpadom Republike Hrvatske za razdoblje 2017. - 2022. godine**  
  Narodne novine [3/17](http://narodne-novine.nn.hr/clanci/sluzbeni/2017_01_3_120.html)

**Akti Europske unije**

* [**Uredba (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada** **(Konsolidirana verzija)**](http://eur-lex.europa.eu/legal-content/EN/TXT/?uri=CELEX:02006R1013-20160101)
* [**Uredba Komisije (EZ) br. 1418/2007 od 29. studenoga 2007. o izvozu određenog otpada namijenjenog za oporabu navedenog u Prilogu III. ili III.A Uredbi (EZ) br. 1013/2006 Europskog parlamenta i Vijeća u određene zemlje na koje se ne primjenjuje Odluka OECD-a o kontroli prekograničnog kretanja otpada(Konsolidirana verzija)**](http://eur-lex.europa.eu/legal-content/EN/TXT/?uri=CELEX:02007R1418-20140718)
* [**Provedbena uredba Komisije (EU) 2016/1245 оd 28. srpnja 2016. o utvrđivanju preliminarne korelacijske tablice između oznaka kombinirane nomenklature predviđenih u Uredbi Vijeća (EEZ) br. 2658/87 i unosa otpada navedenih u prilozima III., IV. i V. Uredbi (EZ) br. 1013/2006 Europskog parlamenta i Vijeća o pošiljkama otpada (SL L 204, 19.7.2016)**](http://eur-lex.europa.eu/legal-content/EN/TXT/?uri=CELEX:32016R1245)

**Međunarodni ugovor**

* **Konvencija o nadzoru prekograničnog prometa opasnog otpada i njegovu odlaganju**  
  **(Basel, 1992.)**  
  Objavljena u 'Narodnim novinama - Međunarodni ugovori' br. [3/94](http://narodne-novine.nn.hr/clanci/medunarodni/328757.html).  
  Stupila je na snagu u odnosu na Republiku Hrvatsku 7. kolovoza 1994.